Man sit lank vir verkragting van seun (7) | Maroela Media
Die Camperdown-streekshof in KwaZulu-Natal het 'n 33-jarige man tot lewenslange tronkstraf gevonnis vir die verkragting van 'n 7-jarige seun.
Lt.kol. Thulani Zwane, woordvoerder van die polisie, sê die voorval het glo in Mei verlede jaar plaasgevind.
Volgens Zwane het die man die 7-jarige in sy huis oorval toe sy ouers nié tuis was nie en hom toe verkrag. Hy sê lede van die gemeenskap het egter die huis binnegestorm terwyl die man nog besig was om die seun te verkrag, en die polisie na die toneel ontbied.
"'n Saak van verkragting is by die Inchanga-polisiestasie geopen en die beskuldigde is onmiddellik in hegtenis geneem," sê hy.
Dit is nie duidelik wanneer die man vir parool in aanmerking kan kom nie.
In 'n ander hofsaak is 'n 38-jarige man ook vandeesweek tot tien jaar tronkstraf gevonnis vir die verkragting van 'n 55-jarige vrou. Die vrou het glo tuis saam met vriendinne gekuier toe die voorval gebeur het. Volgens Zwane het sy later aan die slaap geraak, waarna sy verkrag is.
Die KwaZulu-Natalse polisie sê dié vonnisopleggings dien as bewys dat geen misdadiger die gereg kan vryspring nie.
Dis goed so! Wens net hierdie moordenaars en verkragters kry ALMAL lewenslange tronkstraf!
Daarsy baie geluk Regter, iemand het wakker geskrik, lewenslank vir verkragting, daar is GEEN verskoning vir die gedrag en dit is onrehabiliteerbaar!
Ek wonder net hoekom die skuldiges se name nie genoem word nie?
Jammer, lewenslank slegs 25 jaar en kwalifiseer voor die tyd vir Parool. Dus , wat my aanbetref nie lank genoeg nie.